నువాన్ తుషార

ఇలందారి దేవగే నువాన్ తుషార (జననం ఆగస్టు 6, 1994) శ్రీలంకకు చెందిన ప్రొఫెషనల్ క్రికెటర్, ప్రస్తుతం జాతీయ జట్టు తరపున టీ20ఐ లు ఆడుతున్నాడు. లసిత్ మలింగ మాదిరిగానే స్లింగ్ యాక్షన్‌తో కూడిన ఫాస్ట్ బౌలర్ అయిన తుషార ఫిబ్రవరి 2022లో ఆస్ట్రేలియాతో జరిగిన మ్యాచ్‌లో శ్రీలంక క్రికెట్ జట్టు తరపున అంతర్జాతీయ అరంగేట్రం చేశాడు. ఆయన అల్పిటియాలోని తలవా కనితు విద్యాలయం పూర్వ విద్యార్థి. ప్రస్తుతం అతను ఇండియన్ ప్రీమియర్ లీగ్ జట్టు రాయల్ ఛాలెంజర్స్ బెంగళూరు తరపున ఆడుతున్నాడు.

దేశీయ, ఫ్రాంచైజ్ కెరీర్
నువాన్ తుషార 2015 డిసెంబర్ 26న 2015–16 ప్రీమియర్ లీగ్ టోర్నమెంట్‌లో సింహళీస్ స్పోర్ట్స్ క్లబ్ తరపున తన ఫస్ట్-క్లాస్ అరంగేట్రం చేశాడు. ఆయన 2018 మార్చి 10న 2017–18 ప్రీమియర్ లిమిటెడ్ ఓవర్స్ టోర్నమెంట్‌లో కొలంబో క్రికెట్ క్లబ్ తరపున లిస్ట్ ఏ అరంగేట్రం చేశాడు. నువాన్ తుషార అక్టోబర్ 2020లో లంక ప్రీమియర్ లీగ్ ప్రారంభ ఎడిషన్ కోసం గాలే గ్లాడియేటర్స్ చేత డ్రాఫ్ట్ చేయబడ్డాడు, ఆగస్టు 2021లో 2021 SLC ఇన్విటేషనల్ టీ20 లీగ్ టోర్నమెంట్ కోసం SLC గ్రీన్స్ జట్టులో చోటు దక్కించుకున్నాడు. ఆయన నవంబర్ 2021లో 2021 లంక ప్రీమియర్ లీగ్ కోసం ఆటగాళ్ల డ్రాఫ్ట్ తర్వాత గాలే గ్లాడియేటర్స్ తరపున ఆడటానికి ఎంపికయ్యాడు.

నువాన్ తుషార జూలై 2022లో లంక ప్రీమియర్ లీగ్ యొక్క మూడవ ఎడిషన్ కోసం గాలే గ్లాడియేటర్స్‌తో ఒప్పందం కుదుర్చుకున్నాడు.

నువాన్ తుషార ఐపీఎల్‌ 2024 వేలంలో ఐపీఎల్‌ ఫ్రాంచైజీ ముంబై ఇండియన్స్ నువాన్‌ను 4.8 కోట్లకి కొనుగోలు చేసింది.

అంతర్జాతీయ కెరీర్
నువాన్ తుషార జనవరి 2022లో జింబాబ్వేతో జరిగిన సిరీస్ కోసం శ్రీలంక వన్డే ఇంటర్నేషనల్ జట్టులో చోటు దక్కించుకున్నాడు. ఆ నెల చివరిలో ఆస్ట్రేలియాతో జరిగిన విదేశీ సిరీస్ కోసం శ్రీలంక ట్వంటీ20 ఇంటర్నేషనల్ జట్టులో చోటు దక్కించుకున్నాడు. ఆయన 2022 ఫిబ్రవరి 13న ఆస్ట్రేలియాతో జరిగిన సిరీస్ కోసం శ్రీలంక తరపున తన టీ20ఐ అరంగేట్రం చేశాడు.  ఆయన జూన్ 2022లో ఆస్ట్రేలియాతో జరిగిన స్వదేశీ సిరీస్ కోసం శ్రీలంక వన్డే ఇంటర్నేషనల్ జట్టులో చోటు దక్కించుకున్నాడు.

నువాన్ తుషార ఫిబ్రవరి 2024లో బంగ్లాదేశ్ పర్యటన కోసం శ్రీలంక టీ20ఐ జట్టులో స్థానం దక్కించుకున్నాడు. ఆయన 2024 మార్చి 9న మూడవ టీ20ఐ  సమయంలో టీ20ఐ లలో తన మొదటి హ్యాట్రిక్ సాధించి, అలా చేసిన ఐదవ శ్రీలంక బౌలర్ అయ్యాడు. ఆయన టీ20ఐలలో తన తొలి ఐదు వికెట్ల పడగొట్టాడు.

నువాన్ తుషార మే 2024లో 2024 ఐసీసీ పురుషుల టీ20 ప్రపంచ కప్ టోర్నమెంట్ కోసం శ్రీలంక జట్టులో చోటు దక్కించుకున్నాడు.  

 మూలాలు 

వర్గం:భారతీయ క్రికెట్ క్రీడాకారులు
వర్గం:1994 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు